CELEX: 62019CN0810
Language: lt
Date: 2019-11-04 00:00:00
Title: Byla C-810/19: 2019 m. lapkričio 4 d. Landgericht Frankfurt am Main (Vokietija) pateiktas prašymas priimti prejudicinį sprendimą byloje Flightright GmbH/Qatar Airways

9.3.2020   
            
            
               LT
            
            
               Europos Sąjungos oficialusis leidinys
            
            
               C 77/19
            
         
      2019 m. lapkričio 4 d. Landgericht Frankfurt am Main (Vokietija) pateiktas prašymas priimti prejudicinį sprendimą byloje Flightright GmbH/Qatar Airways
      (Byla C-810/19)
      (2020/C 77/29)
      Proceso kalba: vokiečių
      
         Prašymą priimti prejudicinį sprendimą pateikęs teismas
      
      Landgericht Frankfurt am Main
      
         Šalys pagrindinėje byloje
      
      
         Ieškovė ir apeliantė: Flightright GmbH
      
         Atsakovė ir kita apeliacinio proceso šalis: Qatar Airways
      
         Prejudiciniai klausimai
      
      
                  1.
               
               
                  Ar skrydis laikomas „tiesiogiai jungiamu“, kaip tai suprantama pagal Reglamento (EB) Nr. 261/2004 (1) 2 straipsnio h punktą, taip pat tuo atveju, kai skrydžiai pagal vieną užsakymą suplanuojami su tarpiniu sustojimu tarpiniame oro uoste, esančiame už Europos Sąjungos teritorijos ribų, numatant ilgesnės trukmės viešnagę tarpinio sustojimo vietoje ir tęsiant skrydį ne pačiu anksčiausiu galimu reisu?
               
            
                  2.
               
               
                  Jeigu į pirmąjį klausimą būtų atsakyta neigiamai:
                  
                               
                           
                           
                              Ar Reglamento (EB) Nr. 261/2004 3 straipsnio 1 dalies a punktas turi būti aiškinamas taip, kad šis reglamentas taip pat taikomas keleivio skrydžiui, kai išvykstama ne iš valstybės narės teritorijoje esančio oro uosto, bet skrydis buvo įtrauktas į tą patį užsakymą kaip ir kitas skrydis iš valstybės narės teritorijoje esančio oro uosto, net jei abu skrydžiai nėra tiesiogiai jungiami?
                           
                        
            
         (1)  2004 m. vasario 11 d. Europos Parlamento ir Tarybos reglamentas (EB) Nr. 261/2004, nustatantis bendras kompensavimo ir pagalbos keleiviams taisykles atsisakymo vežti ir skrydžių atšaukimo arba atidėjimo ilgam laikui atveju, panaikinantis Reglamentą (EEB) Nr. 295/91 (OL L 46, 2004, p. 1; 2004 m. specialusis leidimas lietuvių k., 7 sk., 8 t., p. 10).